Dagi i d-yettban wadeg teṭṭef deg tmetti armi ttassmen seg-s wid iyas-d-yezzin ula d tinelmadin tesɣaray seg-sen, tebna-d iman-is s yiman-is ɣas akken rrẓan-tt zik, maca teṣṣaweḍ tekker-d akken qqaren ulah tanekra war aɣelluy, tedder i yiman-is, s uxxam weḥd-s ulah win izedɣen yid-s, anda teqreb tasdawit, imawlan-is zedɣen deg uxxam nniḍen ssawalen-as-d steqsayen fell-as fkan deg-s laman, ula d nettat tezmer i yiman-is, d tameṭṭut iḥedqen iḥercen, ẓran d acu tebɣa, tufa iman-is, tetteffeɣ s anda yas-yehwa amkan tebɣa telḥeq ɣur-s anda i dyettban way-a deg wawal n umaru: Akka kra kan, tessawel-as-d ɛemti-s seg tilifun, tesseqsa-d fell-as, acku ɛemti-s teqreb ɣer uxxam anda tezdeɣ Sima, tennum tettɛedday-d ɣur-s asmi ur tettuɣal ara Sima ɣer uxxam-nsen anda ttidiren yimawlan-is.